Ibnu Hasyim Catatan Santai
SAYA setuju pandangan Azwan Muhammad (Ruangan PENDAPAT Mstar online) supaya hati-hati dengan lirik lagu yang merosakkan akidah. Tulis beliau…
[.. Hari ni saya memang nak meluahkan satu benda yang dah lama terbuku dihati. Rasanya wajib disampaikan lebih-lebih lagi untuk mengingatkan diri yang senantiasa leka ni.Dari lirik-lirik lagu yang saban hari tersiar di radio dari dulu hingga sekarang ada lirik-lirik lagu yang boleh merosakkan akidah kita sebagai umat Islam.Bait-bait perkataan yang digunakan sangat tidak sesuai dan berlebih-lebihan.
Antaranya:
Faizal Tahir - Mahakarya Cinta ‘Kau bagaikan udara yang membantu aku untuk terus hidup diatas dunia tanpamu ku lemah pasti aku tak berdaya kerna kau maha karya cintakau takkan dapat aku lupakan kerna kau lah punca cinta kita mengajar aku erti bahagia kembalilah .. terimalah pesan daku yang akan terus menunggu’
Gigi - 11 Januari ‘Akulah Penjagamu Akulah Pelindungmu Akulah Pendampingmu Di setiap langkah-langkahmu Pernahku Menyakiti HatimuPernah kau melupakan janji ini Semua Karena kita ini manusia’
Banyak lagi sebenarnya. Kita boleh tafsir sendiri kenapa aku kata merosakkan akidah. Tapi itulah menjadi siulan dan penghayatan ramai anak-anak remaja sekarang ni.Bila dengar lagu-lagu yang liriknya boleh merosakkan akidah memang saya akan tukar cepat untuk dengar stesen lain. Nak ikut atau tidak terpulang.Yang penting saya dah sampaikan. Dan lagi satu buat peminat-peminat fanatik Agnes Monica yang nyanyi lagu Matahari tu semak la balik lagu dia yang ni.
Kalau dengar ada orang Islam yang nyanyi lagu ni memang boleh dipancung saja. Memang elok diban saja lagu ini. Agnes Monica- Allah Peduli Allah mengerti Allah peduliSegala persoalan yang kita hadapi Tak akan pernah di biarkanya ku bergumul sendiri Sebab Allah Yesus ku mengerti. …]
Cabut gigi yang rosak...
Pihak berwajib seperti Bahagian Agama JPM, Jabatan Agama, Majlis Agama Islam Negeri-negeri, atau yayasan dakwah Islam itu dan ini perlu ambil tahu, atau biro agama UMNO tulang belakang pemerintah perlu sensitive hal ini, dan ambil tindakan sewajarnya. Bukan mesti mengharamkan, boleh juga berunding atau menasihati penyanyi, pencipta lagu (walaupun dari luar negara) atau pihak radio yang menyiarkan.
Yang penting jangan lagi kedengaran menyakitkan telinga orang ramai seperti Azwan Muhammad itu. Bahkan banyak lagi yang perlu pihak berwajib ambil tahu. Mengenai aktres Agnes Monica, sila lihat ‘Saturday, March 14, 2009 Agnes Monica: Sebab Allah Yesusku Mengerti, Bukan Itu Saja.’ & ‘Sunday, March 15, 2009 Guna Nama Allah: Tak Setuju Haram Lagu Agnes Monika?’
25 Mar 2009
اوچاڤن ياب توان ڬورو داتوء' منتري بسر كلنتن سمڤينا ڤلنچاران ويفي اڤتوس نيت دان بلوڬ توك ڬورو
Kategori: Ucapan
اوچاڤن ياب توان ڬورو داتوء' منتري بسر كلنتن سمڤينا ڤلنچاران ويفي اڤتوس نيت دان بلوڬ توك ڬورو ڤد ٢٩ ربيع اول ١٤٣٠/٢٦ مچ ٢٠٠٩ برمولا جم ٣.٠٠ ڤتڠ برتمڤت د قب مالل، كوتا بهارو، كلنتن.
سروله (مأنسي) كڤد جالن توهنمو دڠن حكمه دان ڤلاجرن يڠ باءيق دان بنتهله مريك دڠن چارا يڠ باءيق. سسوڠڬوهڽ، توهنمو دياله يڠ لبيه مڠتاهوي تنتڠ سياڤا يڠ ترسست دري جالنڽ دان دياله يڠ لبيه مڠتاهوي اورڠ-اورڠ يڠ منداڤت ڤتونجوق،
(سوره ان-نهل ايات ١٢٥)
ترلبيه دهولو ماريله سام-سام كيت مڠوچڤكن ريبوان شكور ك حضرة الله سبحان وتعالى كران هاڽ دڠن ليمڤه رحمن رحيمڽ جوا كيت ماسيه دڤنجڠكن عمور هيڠڬ ك ساعت اين اونتوق ستروسڽ مڽقسيكن مجليس ڤلنچاران ويفي اڤتوس دان بلوڬ توك ڬورو ڤد ڤتڠ يڠ بربهاڬيا اين.
د كسمڤتن اين، ايذينكن ساي مڠوچڤكن سبسر-بسر تهنيئه كڤد يڠ برحرمت داتوء' دوكتور محمد فاذلي بن داتوء' حاج حسن سلاكو ايايك سچو يڠ برتڠڬوڠجواب دالم ڤورتفولياو اين. سڬالا اوسها، تناڬ دان اينسياتيف يڠ دأمبيل اوليه ڤيهق اينفراقويست يعني سبواه انق شريكت ڤكينق ساڠتله ڤرلو دألو-ألوكن.
توان-توان دان ڤوان-ڤوان سكالين،
ايات يڠ بارو سام-سام اين ڤتيق د اول اوچاڤن تادي سڠاج ساي امبيل اونتوق ممبوقتيكن بتاڤ اسلام ساڠت چرمت دالم سبارڠ اوسها دعوة. جلس ڤد ايات ترسبوت الله سبحان وتعالى تله منكنكن ڤريحال مستحقڽ ڤركارا حكمه ايت ددهولوءي اوليه ڤارا دا'ا. دعوة واجب ممباوا روح بيمبيڠن دڠن ممبريكن ڤلاجرن دان ڤڠاجرن يڠ باءيق. جك ڤرلو بربنته-بنته سكاليڤون كران اد ڤرسليسيهن ڤنداڤت مك اي هندقله دڤيليه دالم قاعده يڠ ترباءيق. ايات اين ستروسڽ مڠيڠتكن كيت تنتڠ تيدق سياڤا يڠ تاهو سياڤا يڠ ترسست اتاو يڠ منداڤت ڤتونجوق سلاين درڤد الله سبحان وتعالى دمكين، بتاڤ چرمتڽ اسلام دالم ممرليهارا ادب دان اخلاق سوقتو بركومونيكاسي كتيك بردعوة.
دالم كسدرن ويفي يڠ اكن دلنچركن سكجڤ لاڬي ترماسوق بلوڬ ساي يڠ اكن دراسميكن سبنتر لاڬي مك كهندق سوره ان-نهل ايات ١٢٥ اين هاروس دڤرهاتيكن دان دڤنوهي شرط-شرطڽ دڠن سهابيس چرمت.
توان-توان دان ڤوان-ڤوان سكالين،
دالم سجاره هيدوڤ مأنسي، سجق كچيل لاڬي اكن ترداڤت سؤال مڽوال دان ڤربيذأن دالم ڤنداڤت. اين فطره مأنسي. بيلا مأنسي دسوال، اوتق مأنسي اكن ليڬت منچاري جواڤن. سچارا تيبا-تيبا، اي منجادي اكتيف. جواڤن اكن منجادي ساڠت كوڠكريت اڤابيلا جواڤن ايت برساندركن كڤد حجه-حجه درڤد وحي يڠ داتڠ دري لاڠيت. اوسها اونتوق منچاري جواڤن يڠ بنر اين جوڬ دسبوت فطره. موسوه يڠ جوجور لازيمڽ اكن تركدو دان تردودوق اڤابيلا بردڤن دڠن كبنرن. ايتڤون جك مريك تيدق سومبوڠ، دڬيل اتاو بوڠكق.
د دالم سوره ڤرتام يڠ دتورونكن دري لاڠيت ترداڤت ٣ ڤوتوڠ ايات:
١) “باڬايمان ڤنداڤتمو تنتڠ اورڠ يڠ ملارڠ سأورڠ همبا كتيك دي مڠرجكن صلاة.“
٢) “باڬايمان ڤنداڤتمو جك اورڠ يڠ دلارڠ (ايايت رسول الله صلى الله عليه وسلم ايت برادا دأتس كبنرن اتاو دي مڽوروه برتقوى (كڤد الله)؟
٣) “باڬايمان ڤنداڤتمو جك اورڠ يڠ ملارڠ ايت مندوستاكن دان برڤاليڠ؟ تيدقكه دي مڠتاهوي بهاوا سسوڠڬوهڽ الله مليهت سڬالا ڤربواتنڽ.“
(سوره الالاق : ايات ٩ – ١٤).
كسموا ڤرسؤالن اين ممولاكن ڤرتاڽان “باڬايمان ڤنداڤتمو“ سبنرڽ دتوجوكن كڤد ڬولوڠن يڠ ممبڠكڠ رسول الله صلى الله عليه وسلم سموا اين ممبوقتيكن بهاوا اسلام مڠڬالقكن اومتڽ برمشاوره، برواچان، بربينچڠ دان برفوروم. سمواڽ اين اداله اونتوق مڠمباڠكن فطره مأنسي اونتوق برسؤال جواب. ڤروسيس اينله يڠ ملاهيركن داي اينتليكتواليسمى دان ديناميسمي دالم كهيدوڤن اينتليكتوال رعيت سلوروهڽ. ساي تيدق نمڤق نية باءيق اڤابيلا اخبار-اخبار الترناتيف دڬنتوڠ دان ستڠه-ستڠه بلوڬ دحرامكن درڤد ممبوات ليڤوتن ك اتس ببراڤ ڤرهيمڤونن ڤنتيڠ برتارف ناسيونل. سكت اونتوق اداكن ڤرهيمڤونن سچارا امان. سكت ڤرميت-ڤرميت مجله دان مڠهالڠ درڤد سستڠه توكوه درڤد بربيچارا د اونيۏرسيتي. اين يڠ ساي ناماكن اوسها اونتوق مڽكت اليرن ڤركمبڠن اينتليكتواليسمى رعيت يڠ برچڠڬه سام سكالي دڠن ايمڤين اونتوق منجاديكن نڬارا اين هوب ورڬ دنيا كلس ڤرتام.
كيت ڤرلو ايڠت، اڤابيلا مأنسي دسكت، مأنسي اكن منجادي بودوه. باڬي كراجأن يڠ تغاوت، مريك اكن سرونوك. اينله ڤونچاڽ يڠ منيمبولكن ڤيليهن د بلوڬ-بلوڬ. سبلوم ڤراسمين بلوڬ اين ڤون تله تيمبول برڤولوه-ڤولوه بلوڬ. مأنسي تيدق بوليه دكوڠكوڠ داي ڤميكيرن مريك كران اين سؤال فطره. اي تونتوتن سمولا جادي نالوري ستياڤ مأنسي، سباڬايمان اير يڠ تورون درڤد ڬونوڠ، جك اي دسكت، دالم جومله يڠ سديكيت اي اكن منجادي كولم. اير يڠ ستاتيق اكن منجادي سارڠ تمڤت كديامان ڽاموق دان سراڠڬ يڠ بربهاي. بيلا اير سوده باڽق دان دسكت جوڬ، اي سام اد بوليه مليمڤه دان مروسقكن كهيدوڤن اتاو مڽراڤ ماسوق ك لاڤيسن باوه تانه اونتوق ملاهيركن مالا ڤتاك اتاو اير يڠ باڽق اكن ممبنتوق سواتو داي تولكن يڠ اكن ممچهكن تمبوك سكتن ايڠين ممبيبسكن ديري اونتوق كمبالي كڤد فطره اصل كجادينڽ يعني كڤرلوان اونتوق برسؤال جواب دالم منچاري كبنرن يڠ هاكيكي.
دنيا ڤد هاري اين اداله دنيا يڠ ديديديق دالم اچوان كبيبسن ميندا يڠ مرءيقان ڤروسيس سؤال جواب. سڬالا اوسها يڠ مڽكت ڤروسيس تابياي اين اكن ممباوا كبينسءن كڤد ڤيهق بركواس يڠ مڠنجوركن سكتن اين.
سبنرڽ، فيكيرن دان ڤروسيس برفيكير دچتوس دان ديڬرقكن دالم دوا كادأن، ايايت ايۏولوسي دان ريۏولوسي. كسن كحاضيرن جالن برفيكير اين هاڽ بوليه داوجي دان دليهت جك دبري رواڠ اونتوق مڠواساءي نڬارا. سبوروك-بوروق سيستم كومونيس ايت ڤون تله دبري ڤلواڠ اونتوق منونجوقكن تيوريڽ دالم بنتوق ڤلقسانأن د نڬارا ريڤوبليق رعيت چينا، سوۏيايت روسسيا، جرمان تيمور دان ببراڤ نڬارا كومونيس يڠ لاين. سام جوڬ حالڽ دڠن ڤميكيرن ديموكراسي. ماسيڠ-ماسيڠ تله دبري كسمڤتن ايايت جيلماكن دالم بنتوق ڤلقسانأن.
لبيه-لبيه لاڬيله اسلام. سوقتو نبي صلى الله عليه وسلم برادا د مكه، كبايكن اسلام تيدق داڤت دليهت اوليه كران اسلام تيدق دبري كسمڤتن اونتوق ممرينته دان بيبس برسؤال جواب. اڤابيلا د مدينه، بردويون-دويون ڬولوڠن ڤمباڠكڠ تله منريما اسلام بركت ڤروسيس ڤرتوكرن ڤنداڤت، ڤوليميك دان واچان. تراس ترڤيڠڬير دري اليرن كسدرن اين مك لاهيرله ڬولوڠن منافق يڠ تيدق اد د مكه سبلوم اين.
توان-توان دان ڤوان-ڤوان سكالين،
رعيت كلنتن تله ممبري كمناڠن كڤد اسلام سجق تاهون ١٩٩٠. مريك داڤت مڽقسيكن سنديري ڤروسيس ديديقن، “براءينوسه“ دان تربيييه دلاكوكن دالم ڤلباڬاي بيدڠ ترماسوق اسڤيك كواڠن، عقيدة، ايكونومي، كسنين، سوكن، سوسيال، ڤرڬاولن دان كباجيكن. اين يڠ منجاديكن لاهيرڽ كلب-كلب ڤڽوكوڠ Pas دري كالڠن مشاركت چينا دان اينديا. اين يڠ مڠچيواكن ڤيهق يڠ ساتو لاڬي. دأتس نام مڽكت ڤروسيس ڤينچيرهن ڤميكيرن د كالڠن رعيت، مك مريك ممباوا Isa، Osa، اكتا هاسوتن دان اكتا ميسين چيتق. جادي، مجليس ڤلنچاران Wifi دان بلوڬ ساي ڤد ڤتڠ اين، اداله اونتوق مڽوبوركن ڤروسيس واچان اينتليكتوال يڠ سداڠ درامڤاس اوليه ڤيهق يڠ بيمبڠكن كڤلسوان مريك ددده. ڤد ساي، اين ڤركمبڠن يڠ تيدق صيحت. ساي ماهو مليهت اسلام سباڬاي سيستم يڠ لڠكڤ يڠ “برموجسسد“. اي ڤرلو ووجود دان برتوبوه. اي ڤرلو دبري كسمڤتن سڤنوهڽ اونتوق منونجوقكن كسن كحاضيرن دان جيلمأنڽ ستله دلقسانكن. ستله رعيت مليهت سنديري كبايكن اسلام، مريك اكن دڠن سنديريڽ منجادي جيجيق كڤد سكولر. دڤرايڠكت ايت، اي اكن برايمان دڠن ايمان يڠ سبنر-بنرڽ يعني ايمان بيللهي وليومال اخير.
توان-توان دان ڤوان-ڤوان سكالين،
ڤڠليبتن ڤيهق سواستا ماهوڤون شريكت بركاءيتن دڠن كراجأن د دالم ايندوستري تيكنولوڬي معلومت دان كومونيكاسي امتله دألو-ألوكن. اداله منجادي داسر كراجأن نڬري اونتوق مڽوكوڠ دان مڠڬالقكن ڤرتومبوهن ايندوستري اين كران اي اكن منجادي ڤمڠكين كڤد ڤرتومبوهن ميندا، اخلاق، ايكونومي دان شخصية دمي ڤركمبڠن دان ڤمباڠونن امة سچارا كسلوروهن.
كراجأن نڬري جوڬ امت برشكور دأتس كرجاسام سوروهنجاي كومونيكاسي دان مولتيميدي مليسيا كران دفهمكن تله باڽق ممبنتو كراجأن نڬري د دالم ڤركمبڠن ايندوستري تيليكومونيكاسي سرتا ممبري ڤڠيعترافن كڤد infra quest، سبواه انق شريكت Pkink سباڬاي ڤوست ستيمڤت ڤڽلارسن ڤمبينأن منارا تيليكومونيكاسي باڬي سلوروه نڬري كلنتن.
ڤڠليبتن اڬينسي كراجأن ڤرسكوتوان سچارا تروس تراوتما Mdec جوڬ، تله بايق ممبنتو كراجأن نڬري اونتوق مڽدياكن “blue print Ict“ باڬي نڬري كلنتن. ساي دفهمكن، Mdec جوڬ تله برستوجو اونتوق ممبنتو منوبوهكن “incubator Ict“ سچارا اوسهاسام دڠن Pkink باڬي مڠڬالقكن ڤركمبڠن تيكنوڤرينياور. اين سچارا تيدق لڠسوڠ اكن ممعموركن لاڬي ايندوستري معلومت دان كومونيكاسي دالم ملاهيركن امة يڠ چليق Ict.
تهنيئه داوچڤكن كڤد Pkink كران برجاي منچبوري بيدڠ ويفي ملالوءي انق شريكتڽ سچارا اوسهاسام دڠن شريكت Infolient Sdn. Bhd. ساي مڽرو سوڤاي كموداهن يڠ دسدياكن تيدق دسالهڬونا دڠن ملايري لامن-لامن ويب يڠ ترلارڠ، اتاو مڽيبار فتنه ملالوءي لامن بلوڬ. كموداهن دان كماجوان تيكنولوڬي اين هندقله دڬونقن ك اره كبايكن، مڽرو كڤد معروف دان منچڬه كموڠكرن.
كبڽقان ڤڠڬونا اينترنيت ترديري درڤد ڤلاجر-ڤلاجر، اهلي ڤرنياڬان، كاكيتاڠن كراجأن دان سواستا. درڤد ١.٥ جوت رعيت كلنتن، هاڽ ١٠٠،٠٠٠ سهاج ڤڠڬونا اينترنيت. بيلڠن اين اداله ترلالو كچيل، يعني سكيتر ١٠% سهاج. سكيراڽ اين برتروسن، جورڠ ديڬيتل اكن برتمبه بسر منجاديكن رعيت كلنتن سباڬاي رعيت يڠ تيدق ممڤوڽاءي كسايمبڠن ديڬيتل. جوسترو ايت، جورڠ كومونيكاسي اكن برتمبه بسر دانتارا ڬولوڠن ڤڠڬونا دڠن ڬولوڠن يڠ تيدق مڠڬوناكن كموداهن اينترنيت. جورڠ علمو جوڬ اكن برتمبه، بڬيتو جوڬ دڠن كومونيتي يڠ سربا لڠكڤ. دڠن تربيننيا كومونيتي اين، ڤڠڬونا اينترنيت اكن برتمبه. لبيه راماي ڬولوڠن توا، سوري رومه، ڤنياڬ-ڤنياڬ كچيل، امام، ڤلاجر ڤوندوق يڠ اكن منجادي سباهاڬين دري كومونيتي اين. جورڠ ديڬيتل اكن بركورڠن دان سالورن معلومت اكن بوليه دچاڤاي اوليه لبيه راماي اورڠ. ستياڤ اورڠ اكن منجادي لبيه كاي دڠن علمو، داتا دان معلومت. سمواڽ اين دهارڤكن اكن منجادي سالورن يڠ سوبور ك اره ڤروسيس ڤمبينأن ايمان دان تقوى.
ڤد هاري اين جوڬ كيت اكن ملنچركن اڤ يڠ دسبوت ‘بلوڬ توك ڬورو'، ايايت بلوڬ راسمي ساي سنديري، اتس نام منتري بسر. ڤڠڬوناان بلوڬ سباڬاي ڤڽامڤأي معلومت دان ڤنداڤت اداله الت يڠ ڤنتيڠ ك اره اوسها-اوسها دعوة. اي منجادي سالورن تمبهن يڠ ان شاءالله اكن بركمبڠ تروس منروس. جك دولو، سبدا نبي صلى الله عليه وسلم برڤينده دري مولوت ك مولوت دان برجڠكيت دري ميمبر ك ميمبر ملالوءي ريساله، كتاب دان توليسن، تتاڤي كيني اي برڬرق چوكوڤ ڤانتس. اي بوليه ممبوات چاڤاين دالم جومله جوتان مأنسي دالم ساتو-ساتو ماس. ملالوءي سالورن ماي، ڤندعوه يڠ بيجقسان ڤاتوت مڠڬوناكن كموداهن اين اونتوق مڠڬالقكن معروف دان مننتڠ كموڠكرن.
ساي دفهمكن بهاوا بلوڬ ساي اين ساڠت بربيذا دڠن بلوڬ-بلوڬ يڠ سديا اد. اين اياله كران بلوڬ اين دسدياكن دالم دوا ۏرسي، ايايت رومي دان جاوي. اوليه يڠ دمكين، داڤتله ڤمباچ يڠ ترديري دري امام دان ڬورو-ڬورو ڤوندوق ممباچ بلوڬ ترسبوت اونتوق مڠتاهوي توليسن/ڤنديرين ساي سلاكو منتري بسر دان مرشدال عام. بارڠكالي بلوڬ ساي اين بوليه جوڬ منجادي سومبر رجوكن كڤد ورتاون سوڤاي ستياڤ ڤنديرين ساي دالم ستياڤ ايسو تيدق موده دكليرو اتاو لبيه-لبيه لاڬي چوبا دڤوتر بليتكن.
دڠن كات-كات اين، ايذينكن ساي ملنچركن Wifi Aptus نيت دان بلوڬ توك ڬورو،
بسم الله رحماني رحيم، ساي دڠن اين ملنچركن.
وابي الله توفيق ولهدايه. والله ا'لم.
ڤجابت منتري بسر كلنتن
كوتا بهارو.
برتاريخ : ٢٨ ربيع اول ١٤٣٠ (٢٥ مچ ٢٠٠٩)
Sekian catatan santai untuk kali ini, wassalam.
ibnuhasyim.com
(e-mail: ibnuhasyim@gmail.com)
Mac 27, 2009. KL.
min_Latn zsm_Latn zsm_Latn zsm_Latn ind_Latn ind_Latn zsm_Latn ind_Latn zsm_Latn zsm_Latn ind_Latn luo_Latn ace_Arab zsm_Latn ace_Arab bjn_Arab azb_Arab bjn_Arab bjn_Arab ace_Arab bjn_Arab bjn_Arab ace_Arab bjn_Arab bjn_Arab bjn_Arab bjn_Arab bjn_Arab ara_Arab bjn_Arab bjn_Arab bjn_Arab bjn_Arab bjn_Arab ace_Arab bjn_Arab ace_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab ace_Arab bjn_Arab snd_Arab bjn_Arab bjn_Arab snd_Arab ind_Latn cat_Latn zho_Hant zsm_Latn